के -  2  आ अख्रांनि राजाबादि,ब्रद हाजो थिखिनि,गिदिर आरो नुनो गाज्रि मुजतग तावार,फोलानाय गोनां,जेबो गोयै ।गेसेरब्राम -  11,` ` इजिपतियान पिरामिद ' ',जायखौ सिउपफोरा मोनसे खामफानि थाखाय गनायथिबाय,सगलिसा,` ` ब्राइद पिक ' ',जायनि जोबरोङै बजबनायाव हेरमान बुहिया दं,गिबि सुबुं जाय नांगा परबताव गाखो ग्रोदोंमोन ।हिन्दुकसाबो जौसेसो हाजो थिखिनिफोर गोनां गुवार हाजोमा,बेफोरनि बांसिनानो  7,000  मिटारनि गोजौसिन,जेराव  7,705  मिटार बयनिखुरै गोजौसिन त्रिसमिराबो सरजाब जाफानानै दं ।बुहुमनि जोबोर गोनांथि दैमाफोरनि मादाव हाजोंखोनानै बानायनाय बुहुमनि गिदिरसिन बान्दोआ जादों  103  कि.मि.गोलाव इनदास जाय इसलामाबादनिफ्राय फैदों ।तारबेला दाम स्वाबिया जादों पाकिस्ताननि  3,478  मेगा वात मोब्लिब सोरजिनो हानाय गोहोनि बयनिखुरै गिदिरसिन मोब्लिब गोहो दिहुनग्रा जायगा ।बान्दोनि दै थाग्रा जायगाया  137  मिटार गोथौ  97  कि.मि.गोलाव गुबुन फारसे बिलोनि ओनसोला  260  बर्ग कि.मि.1,13,690,000,000  किउबिक ; मिटार दै जजानानै थाग्रा,बे बान्दोआ  143  मि गोजौ आरो  2,743  मि.गुवार ।बान्दोआव दावबायहैनो गनायथि गोनां जायो ।